
Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "IT rīka izstrāde MVU, GNU, VVU statusu noteikšanai” pases apstiprināšanu

	1.
	Rīkojuma projekts
 Projekta "IT rīka izstrāde MVU, GNU, VVU statusa noteikšanai" pase
	Priekšlikums
Anotācijas sadaļā 1.3. Pašreizējā situācija, problēmas un risinājumi norādīts, ka notikušas "konsultācijas ar citu atbalsta sniedzēju institūciju kolēģiem (LAD, ALTUM, LIAA)".
Projekta pases 5.3. sadaļas "Ietekme uz pārvaldes centralizētām funkcijām un koplietošanas pakalpojumiem" Koplietošanas pakalpojumu lietotāju (institūciju) sarakstā nav iekļauts LAD (Lauku atbalsta dienests). Lūdzam skaidrot, vai konsultācijās ar LAD secināts, ka iestāde tomēr nav potenciālais risinājuma lietotājs, vai arī būtu nepieciešams papildināt Projekta pases 5.3. sadaļu.
Piedāvātā redakcija
-
	Toms Leikums (ZM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Risinājuma apraksts sadaļā noteikts, ka "visām valsts atbalsta piešķīrējiestādēm, lai veicinātu efektivitāti, samazinātu administratīvo slogu un nodrošinātu vienotu pieeju MVU, VVU un GNU vērtēšanā, būs nepieciešams izmantots minēto IT rīku".

Ņemot vērā obligātuma nosacījumu jaunā IT rīka izmantošanai visām saistītajām valsts iestādēm, kā arī faktoru, ka iestādēm jau var eksistēt savas informācijas sistēmas minēto datu apstrādei, ierosinām papildināt šo nosacījumu ar atrunu, ka iestādei dati nebūs jāvada divās dažādās sistēmās.
Tāpat projekta realizācijas gaitā lūdzam pievērst īpašu uzmanību datu konsekvencei un datu integritātei, nepieciešamības gadījumā apsverot integrāciju nepieciešamības ar jau esošām citu iestāžu sistēmām valsts atbalsta piešķiršanai.
Piedāvātā redakcija
Attiecīgi visām valsts atbalsta piešķīrējiestādēm, lai veicinātu efektivitāti, samazinātu administratīvo slogu un nodrošinātu vienotu pieeju MVU, VVU un GNU vērtēšanā, būs nepieciešams izmantot minēto IT rīku, nodrošinot, ka netiek veikta atkārtota vienu un to pašu datu ievade dažādās informācijas sistēmās.
	Toms Leikums (ZM)



